रेलवे ने जो आदेश जारी किया है, उसके मुताबिक यदि कोई यात्री डिजीलॉकर के माध्यम से अपना पहचान-पत्र दिखाता है तो वह ट्रेन में मान्य होगा| इसके लिए जरूरी है कि आधार या ड्राइविंग लाइसेंस डिजीलॉकर एकाउंट के ‘इश्यूड डॉक्यूमेंट’ सेक्शन में होना चाहिए| खबर के मुताबिक, यदि ये दस्तावेज यूजर ने खुद अपलोड किए हैं तो वह ट्रेन में मान्य नहीं होंगे| मोदी सरकार ने डिजिटल इंडिया अभियान के तहत डिजीलॉकर सुविधा मुहैया करवाई है| इसमें ड्राइविंग लाइसेंस या आधार डिजिटल फॉर्मेट में रहते हैं| सरकार ने छात्रों को मार्कशीट डिजिटल फॉर्मेट में जारी करने के लिए सीबीएसई से कहा है| उपभोक्ता अपना पैन भी डिजीलॉकर में अपडेट कर सकते हैं|